armvectores/hy_wikipedia_2023 huggingface dataset:
Ուրդա (Իրմեսի վտակ)

Անվան այլ կիրառումների համար տե՛ս՝ Ուրդա (այլ կիրառումներ)Ուրդա (ռուս.՝ Урда), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Իրմես գետի աջ ափին՝ 23 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032678
Հիդրոլոգիական ուսումնասիրությունների կոդը - 110003267
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լյագա Վոժ (այլ կիրառումներ)

Լյագա Վոժ, կարող է վերաբերել՝

Լյագա Վոժ - գետ Ռուսաստանում, Իջիդ Լյագայի վտակը
Լյագա Վոժ - գետ Ռուսաստանում, Մեծ Լյագայի վտակը
Ավսալ

Ավսալ, վայր Արևմտյան Հայաստանում, Ամիդ քաղաքի մոտ, հիշատակվում է Մատթեոս Ուռհայեցին։ Ձեռագրական տարբերակում՝ Օսլ։


== Ծանոթագրություններ ==
Մեղմասություն

Մեղմասություն (մեղմասացություն, էվֆեմիզմ), գեղասություն, անհարմար, տհաճ, կոպիտ համարվող բառերի և արտահայտությունների փոխարինումը վայելուչ հոմանիշներով, խոսքի կառուցման եղանակ, երբ քաղաքավարական և այլ նկատառումներով նվազեցվում, մեղմացվում են բացասական հասկացությունները՝ դրանց ոչ ուղղակի արտահայտման միջոցով։
Օրինակ․ «ճիշտ չեք ասում», փոխանակ՝ «սուտ եք ասում», «ոչ գեղեցիկ», փոխանակ՝ «տգեղ»)։ Որպես ոճաբանական դարձույթ մեղմասությունը գործադրվում է գրավոր խոսքում և հարում շրջասությանը։ Մեղմասական խոսքը հաճախ աչքի է ընկնում քաղաքավարական, հորդորական, մեղմական բնույթի բառերի առատությամբ, «չէի՜ք բարեհաճի փոխանցել այս տոմսակը», փոխանակ՝ «փոխանցեցե՛ք»։
Մեղմասությանը հատուկ է նաև ժողովրդական լեզվամտածողությանը, օրինակ՝ «սիրտ թափել», փոխանակ՝ «փսխել»։
Մեղմասությունը կարող է արգելաբասության (տաբու) հետևանք լինել, երբ սնոտիապաշտական, ավանդական կամ այլ պատճառով արգելքի ենթարկված որևէ առարկայի կամ երևույթի անվան փոխարեն գործածվում է մեղմասական ձևը՝ «էծերը եկան», փոխանակ՝ «սատանաները եկան», «պարան», փոխանակ՝ «օձ»։
Մեհման Հուսեյնով

Մեհման Հուսեյնով (ադրբ.՝ Mehman Rafiq oğlu Hüseynov, նոյեմբերի 24, 1989(1989-11-24), Բաքու, Ադրբեջանական ԽՍՀ, ԽՍՀՄ), ադրբեջանցի տեսաբլոգեր, ֆոտոբլոգեր, լրագրող, քաղաքական ակտիվիստ, իրավապաշտպան և քաղբանտարկյալ։


== Կենսագրություն ==
Ծնվել է 1992 թվականի նոյեմբերի 24-ին Բաքվում։ Ավարտել է Ադրբեջանի պետական տնտեսագիտական համալսարանը, ստանալով բակալավրի աստիճան։


=== Ձերբակալություն ===
Ձերբակալվել է 2017 թվականի հունվարի 9-ի առավոտյան Բաքվում։ Մինչև այդ Հուսեյնովը համացանցում էր տեղադրել զանազան թանկարժեք անշարժ գույքի լուսանկարներ, որոնք, ըստ իրեն, պատկանում են պետական պաշտոնյաների։ Հուսեյնովը պնդել է նաև, որ դրանից հետո իրեն ենթարկել են խոշտանգումների։
Հուսեյնովը հանդիսանում է սոցիալական ցանցերում գործող Սանջաղ (ադրբ.՝ SANCAQ) հասարակական-քաղաքական հանդեսի խմբագիր։ Նա նաև գլխավորում է Institute for Reporters’ Freedom and Safety (IRFS) իրավապաշտպան կազմակերպությունը։ Մինչև ձերբակալությունը սկսել էր «Կոռումպացված պաշտոնյաների որս» շարժումը, որի նպատակն էր պետական պաշտոնյաների կոռումպացված լինելու փաստերի հայթայթումը և ներկայացնումը։
Ձերբակալության հաջորդ օրը Նասիմիի շրջանի դատարանի որոշմամբ տուգանվել է 200 մանաթի՝ «ոստիկանության աշխատակցի օրինական պահանջներին չենթարկվելու համար»։ Հետագայում իրեն այցելած արտասահմանցի բժիշկները հաստատել են, որ Հուսեյնովը ենթարկվել է խոշտանգումների։ 2017 թվականի մարտի 3-ին Սուրախանիի շրջանի դատարանի դատավճռով Հուսեյնովը «զրպարտության» հոդվածով դատապարտվել է երկու տարի ազատազրկման։


=== Ձերբակալության հասարակական արձագանքը ===
2019 թվականի հունվարի 19-ին ադրբեջանական ընդդիմությունը Բաքվում բազմամարդ ցույց է կազմակերպել՝ Մեհման Հուսեյնովին և այլ քաղբանտարկյալներին ազատ արձակելու պահանջով։ Ցույցի ժամանակ իշխանությունը արգելափակել են համացանցային կապը, և ցուցարարները զրկված են սոցիալական ցանցերում ուղիղ հեռարձակում իրականացնելու, ակցիայի մասին տեղեկություններ տարածելու հնարավորությունից։


== Ծանոթագրություններ ==
Էլ Սեռո դե Անդևալո

Էլ Սեռո դե Անդևալո (իսպ.՝ El Cerro de Andévalo), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 287 կմ2, բնակչությունը՝ 2483 մարդ (2010 թվականի տվյալներով)։ Պրովինցիայի վարչական կենտրոնից գտնվում է 80 հեռավորության վրա։


== Ժողովրդագրություն ==


== Արտաքին հղումներ ==
պաշտոնական կայք
El Cerro de Andévalo Archived 2006-04-27 at the Wayback Machine.
El Cerro De Andévalo
El periodista irreverente
Peña El Papelito Archived 2008-09-10 at the Wayback Machine.
Գրինցանե Կավուր

Գրինցանե Կավուր  (իտալ․՝ Grinzane Cavour),  կոմունա Իտալիայում, Պիեմոնտ մարզի Կունեո գավառում։
Նախապես կոչվում էր պարզապես Գրինցանե, անվանումը փոխվել է 1916 թվականին ի պատիվ միացյալ Իտալիայի ճարտարապետ Կավուրի, որը երիտասարդության տարիներին (1832-1849 թթ) զբաղեցնում էր քաղաքի քաղաքապետի պաշտոնը։ Բնակչությունը կազմում է 1823 մարդ (2008 թվականի տվյալներով)։ Բնակչության խտությունը 495 մարդ/կմ²։ Տարածքը՝ 4 կմ²։ Փոստային ինդեքս՝ 12060։ Հեռախոսային կոդ՝ 0173։
Կոմունայի հովանավորն է Սուրբ Աստվածամայրը (Nostra Signora del Monte Carmelo)։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոս։ 0173 262016
Պաշտոնական կայք։ http://www.grinzane-cavour.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռոստամ Բազի

Ռոստամ Բազի («Քաջաց խաղ»), հայկական ռազմապար։


== Անվանում ==
«Ռոստամ Բազի» ռազմապարը իր անվանումն է ստացել պարսիկ գրող Ֆիրդուսու հանրահայտ էպոսի հերոս Ռոստամի անունից։ Նա ողջ Իրանում և պարսկահայոց շրջաններում համարվում էր քաջության և դյուցազնականության խորհրդանիշ։ Իսկ «բազի» թարգմանաբար նշանակում է «խաղ»։ Հայերեն թարգմանությամբ պարը կարելի է կոչել «Քաջերի խաղ»։


== Պատմություն ==
Հին ժամանակներից ի վեր հայերը ռազմապարերը համարել են սրբազան և կարևորել դրանք։ Ռազմիկները դրանք պարել են մարտի գնալուց առաջ՝ հաճախ պատերազմի հաջող կամ անհաջող ավարտը պարերի միջոցով գուշակելու համար։ Հարսանիքներին կամ այլ ժողովրդական տոներին դրանք կատարվել են մի շարք ծիսական նպատակներով։
Հայերի նախնիների, ավելի ուշ՝ հայ ժողովրդի առանձին ռազմական պարերը նմանվում էին էպիկական ներկայացումների, մենամարտի և ճակատամարտի տեսարանների։ Վարկածներ կան, որ «Ռոստամ Բազի» պարի նախնական տարբերակը նվիրված է եղել Վահագնին՝ հայկական դիցարանի ռազմի աստծուն։
Ռազմական պարերը մտնում էին զինվորների ֆիզիկական պատրաստվածության համակարգի մեջ, ինչով էլ հենց պայմանավորված է դրանց համաժողովրդական տարածումը։ Հետագայում հայ ժողովուրդը պարերի մեջ մտցրեց կենցաղային բովանդակություն, որն էլ զարգացավ նրանց պաշտամունքային նշանակության հետ մեկտեղ։ 
Ռազմապարերն ունեն իրենց հատուկ բազմազանություն, շարժունակություն, համարձակ թռիչքներ, հարձակումներ և յուրահատուկ մնջախաղային արտահայտչականություն։
Ռազմի պարերը հիմնականում լինում են գծային, որը բաժանվում են երկու ձևի՝ միաշարք և երկշարք գծային պարեր։ Սակայն «Ռոստամ Բազին» ռազմապարերի այն առանձնահատուկ պահպանված նմուշներից է, որը պարում են շրջանաձև։ Պարեղանակն ունի խառը շեշտադրումով 3/4 հաշիվ, հատակագծի ընդհանուր տեղաշարժը դեպի աջ է։ Սա վկայում է պարի դրական և հաջողակ բովանդակության և հաղթական շնչի մասին։


== Պարաքայլեր ==
Պարաքայլերը բնորոշ են պարսկահայերի պարարվեստին՝ փոքր-ինչ կլորավուն են, աղեղնաձև քայլերով։ Պարաքայլի հաշիվը յոթ է, որն էլ նույնպես դրական խորհուրդ ունի։ Առաջին երեք հաշիվը տեղում ձախ ոտքով, երրորդը դեպի ձախ կատարվող շարժումներն են, որոնք ռազմիկին հոգեպես նախապատրաստում են հաղթանակի, նախկին մարտերում ձախորդությունների մոռացման։ Հաջորդ երեք հաշվին մարմինը աջ դարձումով կտրուկ տեղաշարժվում է դեպի աջ։ Յոթերորդ հաշվին արդեն մարմինն ուղղվում է և ելման դրություն ընդունում՝ բարձր թռիչքով վերջացնելով պարաքայլը՝ ասես արձանագրելով մարտում հաղթությունը։


== Գաղափարախոսություն ==
Ըստ վարկածների՝ այս ռազմապարը հեթանոսական ժամանակների գաղափարախոսության վերապրուկ է։ Հենց այդ է վկայում պարի հատակագծի ձևը, որը նման է արևի սկավառակի։ Կան հիշատակություններ, ըստ որոնց պարը երբեմն պարել են դաշույններով կամ ջահերով, որոնք հետագայում դուրս են մնացել կենցաղից։


== Ծանոթագրություններ ==


== Արտաքին հղումներ ==
Ռոստամ բազի պարը «Կարին» համույթի կատարմամբ
Ուսուցողական տեսահոլովակ
Ոսկեհատի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Ոսկեհատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բովեր (այլ կիրառումներ)

Բովեր, կարող է վերաբերել՝

Բովեր - լեռ Հայկական լեռնաշխարհում, Հայաստանի Լոռու մարզի Շնող գյուղի մոտակայքում
Բովեր - ձմեռանոց Հայաստանի Լոռու մարզում, Շնող գյուղի հանդամասում
Օբերուկերզե

Օբերուկերզե  (գերմ.՝ Oberuckersee (Gemeinde)) , կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 1763 (ըստ 2010 թվականի դեկտեմբերի 31-ի)։ Տարածքը կազմում է 84,91 կմ²։ Փոստային ինդեքս՝ 12 0 72 430։


== Արտաքին հղումներ ==
Պաշտոնական էջ


== Ծանոթագրություններ ==
Գյոկուրո

Գյոկուրո (ճապ.՝ 玉露, բառացի «թանկագին կաթիլ», «մարգարտյա կաթիլ»), ճապոնական ամենահայտնի և ամենաթանկ թեյերից է։ Աճեցվում է Ճապոնիայի հարավային նահանգներում։ Տարբեր տեղեր աճեցված գյոկուրո թեյի համերը խիստ տարբերվեւմ են։ Գյոկուրո թեյի 40%-ը աճեցվում է Ճապոնիայի Յամե քաղաքում։ Այն նաև աճեցվում է Սիձոկույում և Կիոտոյում։ Կիոտոն համարվում է գյոկուրո թեյի աճեցման ամենահին նահանգը։
Թեյը հավաքում են վաղ գարնանը։ Թեյի տերևը մշակվում է գոլորշիով 15-20 վայրկյան, որպեսզի պահպանի իր գույնը, հետո փաթաթում են, տալով ասեղի տեսք, և չորացնում։ Գյոկուրո թեյը պատրաստում են ասախի, օկումիդորի, յամակի, Ֆուձիսուբո, գոկոու տեսակի թեյերից։ Տերևները հավաքելուց 20 օր առաջ ծածկում են թփերը և պահում ստվերի տակ, որը խթանում է ամինաթթուների և կոֆեինի արտադրությանը։ Այս ընթացքում նվազում է նաև տերևների դառնությունը և նրանք դառնում են ավելի քաղցր։
Թեյին իր ներկայիս անվանումը տվել է« Յամամոտոյամա» թեյ արտադրող ընկերությունը, որի հիմնադիր Յամամոտո Կախեյը 1835 թվականին թեյը դարձրեց աշխարհահռչակ։
Թուրմի գույնը բաց կանաչ է։ Որպեսզի թեյը չկորցնի իր համն ու հոտը պետք է այն թրմել 60-70 °C ջրով, իսկ որոշ տեսակներ նույնիսկ 40-50 °C ջրով։ Այս թեյի թրման պրոցեսը մի քիչ ավելի երկար է քան մյուս թեյերինը։


== Տես նաև ==
Թեյ
Կանաչ թեյ
Սպիտակ թեյ
Ցզունշան Ինցժեն (կանաչ թեյի տեսակ)


== Արտաքին հղումներ ==
Թեյ "Գյոկուրո" թեյի հանրագիտարան
Թեյ "Գյոկուրո" - Յամե նահանգ
Թեյ "Գյոկուրո" - Օկաբե շրջան
Թեյ "Գյոկուրո" - Ուդզի շրջան
Խարաբաձոր

Խարաբաձոր, գյուղ Արևմտյան Հայաստանում, Էրզրումի վիլայեթի Խնուսի գավառակում։ Գտնվում էր Էրզրում քաղաքից 44 կմ հարավ-արևելք, Խնուս քաղաքից 28 կմ հյուսիս-արևմուտք, Արաքսի աջ կողմի վտակներից և դրա աջակողմյան օժանդակների վայրի մոտ։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կվաութի

Կվաութի (վրաց.՝ კვაუთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Սենակից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 76 մարդ։


== Ծանոթագրություններ ==
Բորովնո (գյուղ, Կամեն-Կաշիրսկիի շրջան)

Բորովնո (ուկրաիներեն՝ Боровне), գյուղ Ուկրաինայի Վոլինի մարզի Կամեն-Կաշիրսկիի շրջանում։ Հիմնադրվել է 1604 թվականին։
2001 թվականի տվյալներով Բորովնո գյուղում բնակվում էր 786 մարդ։ Բնակավայրը զբաղեցնում է 2233 կմ² տարածք։ Բնակչության խտությունը կազմում էր 351,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրաժկովկա

Բրաժկովկա (ուկրաիներեն՝ Бражківка), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1897 թվականին։
2001 թվականի տվյալներով Բրաժկովկա գյուղում բնակվում էր 170 մարդ։ Բնակավայրը զբաղեցնում է 0,714 կմ² տարածք։ Բնակչության խտությունը կազմում էր 238,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Cherax snowden

Cherax snowden, Parastacidae ընտանիքի Cherax ցեղի տասնոտանի խեցգետինների տեսակ։ Նկատվում են Ինդոնեզիայում՝ Արևմտյան Պապուայում։ Իր անվանումն ստացել է ի պատիվ ամերիկացի նախկին գաղտնի հետախույզ Էդվարդ Սնոուդենի։


== Տարածումը ==
Սկզբնական արեալը Ինդոնեզիայում է՝ Արևմտյան Պապուայում (Oinsok River Drainage, Sawiat District, Չենդրավասիա թերակղզի, կամ Kepala Burung Peninsula)։ Ապրում են Նոր Գվինեա կղզու քաղցրահամ գետերում։


== Նկարագրություն ==
Արուների երկարությունը մոտ 10 սմ է (էգերը՝ 7 սմ)։ Մարմինը սուբօվալաձև է, կողքերից քիչ սեղմված։ Կյանքի ընթացքում մարմնի հիմնական գունավորումը կանաչավուն է, տարբեր երանգների համադրություններով (կանաչա-շագանակագույն և կապտա-կանաչ), չանչերի ծայրերը նարնջագույն են։ Նոր հետազոտվող տեսակի առաջին օրինակները հետազոտողները իրենց ձեռքին պահել էին դեռևս 2006 թվականին, այնուհետև ինտերնետ-խանութներից գնել են ևս մի քանի հատ։ Պարզվեց որ այն հայտնի է Եվրոպայի, Արևելյան Ասիայի և Ամերիկայի մի շարք երկրներում, որպես «orange tip» կամ «green orange tip»։ Գիտական նկարագրություն տեսակին տրվել է 2015 թվականի օգոստոսին, գերմանացի կենդանաբաններ Քրիստիան Լուկհալպի (Christian Lukhaup, Humbold University Berlin, Հինտեյվայդենտալ), Յորն Պանտելեիտի և Աննա Շրիմպֆի (Jörn Panteleit, Anne Schrimpf; Institute for Environmental Sciences University Koblenz-Landau, Landau,Գերմանիա) կողմից և անվանվել է ի պատիվ ամերիկյան հատուկ ծառայությունների նախկին գործակալ Էդվարդ Սնոուդենի (Edward Joseph Snowden) պատվին։


== Ծանոթագրություններ ==


== Գրականություն ==
Austin C. M. Systematics of the freshwater crayfish genus Cherax Erichson (Decapoda: Parastacidae) in northern and eastern Australia: electrophoretic and morphological variation(անգլ.) // Australian Journal of Zoology : Журнал. — CSIRO Publishing, 1996. — Vol. 44. — № 3. — P. 259–296. — ISSN 0004-959X. doi։ 10.1071/ZO9960259
Վիվչիցկ

Վիվչիցկ (ուկրաիներեն՝ Вівчицьк), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Վիվչիցկ գյուղում բնակվում էր 143 մարդ։ Բնակավայրը զբաղեցնում է 0,043 կմ² տարածք։ Բնակչության խտությունը կազմում էր 3325,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաղամարներ

Կաղամարներ, սրանք ծովային կենդանիներ են. ապրում են բաց ծովերում։ Մարմինը գլանաձև է՝ հետին ծայրը սրացած, ունի 2 կողմնային եռանկյունաձև լողակներ։ Գլխին տեղադրված է 10 շոշափուկ՝ ծծիչներով, որոնցից 8-ը կարճ են, կոնաձև (կոչվում են ձեռքեր), իսկ 2-ը երկար են, ծայրերը՝ լայնացած (իսկական շոշափուկներ)։ Մարմնի երկարությունը (ձեռքերի հետ միասին) 2–7 մ է։ Ջրի հատակին շարժվում են «ձեռքերի» միջոցով, բայց կան նաև ազատ լողացող ձևեր (արգոնավորդներ)։
Օվկիանոսների ծանծաղուտներում, առափնյա և ոչ մեծ խորություններում բնակվող կաղամարները գիշատիչներ են։ Որոշ տեսակներ կատարում են հեռավոր գաղթ։ Ծանծաղուտների կաղամարները կարող են հեշտությամբ փոխել գունավորումը։ Խորջրյա տեսակները մուգ կարմիր երանգներով են կամ լրիվ թափանցիկ են։ Նրանցից շատերի աչքերի շուրջը և շոշափուկների ծայրերին կան լուսարձակող օրգաններ՝ լուսակիրներ. այդպիսին է, օրինակ, «հրաշք լամպ» կաղամարը։
Հսկա կաղամարները (արխիտևտիստներ) ժամանակակից անողնաշարավորներից ամենախոշորն են. մարմնի երկարությունը 18 մ է, զանգվածը՝ 300 կգ և ավելի։ Բնակվում են բաց օվկիանոսում՝ մի քանի կիլոմետր խորություններում։
Կաղամարները շատ ձկների, ատամնավոր կետերի, թռչունների կեր են, ունեն նաև որսարդյունագործական նշանակություն. նրանց որսում են ոչ միայն սննդի համար, այլև որպես դեղագործական արդյունաբերության հումք։


== Ծանոթագրություններ ==


== Արտաքին հղումներ ==
CephBase: Teuthida Archived 2014-12-30 at the Wayback Machine.
Colossal Squid at the Museum of New Zealand Te Papa Tongarewa
Market squid mating, laying eggs (video) Archived 2011-07-15 at the Wayback Machine.
Scientific American - Giant Squid
The Cephalopod Page
The Octopus News Magazine Online
Արևածաղիկներ (ֆիլմ)

«Արևածաղիկներ», խորհրդաիտալական համատեղ նկարահանված կինոնկար Սոֆի Լորենի և Մարչելլո Մաստրոյանիի մասնակցությամբ։


== Սյուժե ==
Երկրորդ համաշխարհային պատերազմի ժամանակ իտալուհի Ջովաննան հանդիպում է զինվոր Անտոնիոյի հետ, ում պատրաստում են ուղարկել Աֆրիկա՝ ռազմաճակատ։ Երկու երիտասարդների մեջ առաջանում են ռոմանտիկ հարաբերություններ, և սիրահար զույգը ամուսնանում է։ Կարճատև արձակուրդից հետո Անտոնիոն ընկնում է Աֆրիկա, որտեղ և անհետ կորչում է։
Ջովանան ոչ մի կերպ չի կարողանում մոռանալ իր սիրելի ամուսնուն։ Նույնիսկ շատ տարիներ անց, պատերազմի ավարտից հետո էլ, նա փնտրում է ամուսնուն։ Այդ առիթով մեկնում է ԽՍՀՄ։ Պարզվում է, որ Անտոնիոն ողջ է և ունի ռուս կին․․․


== Դերերում ==


== Պարգևներ և անվանակարգեր ==
Դավիդ դի Դոնաթելլո մրցանակ լավագույն դերասանուհուն
«Օսկար» մրցանակ ֆիլմի լավագույն երաժշտության համար


== Հետաքրքիր փաստեր ==
Ֆիլմի նկարահանումները կատարվել են Խորհրդային Միության տարածքում։ Այն հատվածը, որտեղ Սոֆի Լորենը հարցուփորձ է անում ամուսնու մասին, նկարահանվել է Զախարկովոյում։
Նախատեսված էր, որ ֆիլմի պրեմիերան կայանալու է 1970 թվականի մարտի 8֊ին Մոսկվայում, սակայն տեղի ունեցավ նույն թվականի մարտի 13֊ին Հռոմում։
Մոսկովյան նկարահանումից մի կադրում երևում են մետրոյի «Վորոբյովիե գորի» կայարանը, ԳՈՒՄ֊ը, Միքայել հրեշտակապետ եկեղեցին Տրոպարյովում։
Ֆիլմում հնչում է Միխայիլ Սվետլովի «Իտալացին» (1943) բանաստեղծությունը։


== Ծանոթագրություններ ==


== Արտաքին հղումներ ==
«Իտալական կինեմատոգրաֆիայի հետ համագործակցելը կատարյալ խաբեություն է» «Коммерсантъ» թեթի հոդված
Կարապետ Իսպենջյան

Կարապետ Իսպենջյան (, Կեսարիա, Թուրքիա - 1915), հայ բժիշկ։


== Կենսագրություն ==
Կարապետ Իսպենջյանը ծնվել է Անկարայի նահանգի Կեսարիայի գավառի կենտրոն Կեսարիա քաղաքում։ Ավարտել է Կ. Պոլսի Օսմանյան կայսերական բժշկական վարժարանը։
Երկար տարիներ Կեսարիայում բժիշկ է աշխատել։ Եղել է հմուտ և անվանի բժիշկ, աչքը կուշտ, աղքատասեր, կարոտյալների ցավերը փարատող։
1915 թվականին Կեսարիայից տարագրվել է և Ազիզիեի մոտ չարաչար նահատակվել։


== Գրականություն ==
Ալպօյաճեան Ա., Պատմութիւն հայ Կեսարիոյ, Բ հատոր, Գահիրէ, 1937։


== Արտաքին հղումներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Մեձանա Մորտիլիենգո

Մեձանա Մորտիլիենգո (իտալերեն՝ Mezzana Mortigliengo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 647 մարդ (2008)։ Բնակչության խտությունը՝ 162 մարդ/կմ²։ Տարածքը կազմում է 4 կմ²։ Փոստային ինդեքս՝ 13831։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ
Տորամ Բաս

Տորամ Բաս  (ֆր.՝ Thorame-Basse, օքս.՝ Torama Bassa), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Ալլոս Կալմար կանտոնի կազմի մեջ։ Կոմունայի շրջանը՝ Կաստելան։
Համայնքի INSEE կոդ՝ 04218։


== Բնակչություն ==
Համայնքի բնակչությունը 2008 թվականին կազմում էր 202 մարդ։


== Տնտեսություն ==
2007 թվականի տվյալներով 122 աշխատունակ տարիքի մարդկանցից (15-64 տարեկան) 88-ը տնտեսապես ակտիվ էին, 34-ը անգործ (ակտիվության ցուցանիշը 72,1 %, 1999 թվականին եղել է՝ 65,5 %)։ 88 աշխատունակ բնակիչներից 75-ը աշխատում էին (43 տղամարդ և 32 կին), անաշխատանք էին 13-ը (5 տղամարդ և 8 կին)։ 34 անգործ մարդկանցից 6-ը աշակերտներ կամ ուսանողներ են, 17-ը թոշակառու, 11-ը չէին աշխատում այլ պատճառներով.


== Տեսարժան վայրեր ==
Պիեգյու աշտարակ (XIV դար)
Սուրբ Պետրոսի եկեղեցի  (1588 թվական)
Նոտր Դամ դը Պիեգյու Ժամատուն (XVI դար)
Շատո Գառնիե եկեղեցի  (1859 թվական)
Սեն Տոմա ժամատուն  (XII—XIII դար)
Սենտ Ագատ ժամատուն (1861 թվական)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Տորամ Բաս» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-5 
«Տորամ Բաս» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-02
Տոմաշ Պոդստավկի

Տոմաշ Մարտինս Պոդստավկի (պորտ.՝ Tomás Martins Podstawski, ծնվել է հունվարի 30, Պորտու, Պորտուգալիա), լեհական ծագմամբ պորտուգալացի ֆուտբոլիստ։ Խաղում է Պորտուի երկրորդ թիմում և Պորտուգալիայի մինչև 19 և 20 տարեկանների հավաքականներում։


== Կենսագրություն ==
Ծնվել է Պորտու քաղաքում։ Ֆուտբոլիստի մայրը՝ Մարիան, նախկինում հանդես է եկել Պորտուգալիայի մարմնամարզության հավաքականում։ Հայրը, Վլոդզիմեժը, խաղացել է բասկետբոլ բիդգոշական ակումբում և հանդբոլ «Վարշավյանկայում»։ Ծնողները ծանոթացել են ուսման ժամանակ՝ Կիևում։ Տոմաշն ունի երկու եղբայր՝ Անտոնիո (1998) և Ֆիլիպե (2002), ովքեր խաղում են «Բոավիշտա» ակումբում։
Ոււնի Պորտուգալիայի և Լեհաստանի քաղաքացիություն։ Գիտի պորտուգալերեն, ֆրանսերեն, անգլերեն, իսպաներեն և լեհերեն լեզուները։ Ավարտել է ջութակի երաժշտական դպրոցը։


== Ֆուտբոլային կարիերա ==
Ֆուտբոլով սկսել է զբաղվել «Բոավիշտայում», քանի որ դպրոցը մոտ էր իրենց տանը (հոր խոսքերով)։ 2009 թվականին հրավիրվել է «Պորտու»։ Խաղացել է ակումբի երիտասարդական և պատանեկան հավաքականներում։
2012 թվականի փետրվարի 22-ին Վիկտոր Պերեյրայի կողմից ընդգրկվել է Եվրոպայի լիգայի 1/16 եզրափակչի «Մանչեսթեր Սիթիի» դեմ խաղում պատասխան խաղում։ Խաղին ստացել է իր անունով և 42 համարով մարզաշապիկ, որը պահպանում է։ Խաղադաշտ դուրս չի եկել։
2012-13 մրցաշրջանից խաղում է Սեկունդա Լիգայում հանդես եկող «Պորտու B» ակումբում։ Առաջին մրցաշրջանում խաղաց թիմի 4 խաղերում, 2013-14 մրցաշրջանում 11 անգամ հայտնվել է մեկնարկային կազմում (8-ում հետո փոխարինվել է), իսկ 13-ում փոխարինվել է։ Մրցաշրջանի արդյունքներով թիմը Սեկունդայում զբաղեցրեց երկրորդ տեղը, որը հնարավորություն էր տալիս խաղալ Լիգա Սագրիշում, բայց որպես ֆարմ ակումբ նա մնաց Սեկունդայում։
Մասնակցել է ՈՒԵՖԱ Պատանեկան Լիգա 2013-2014 թթ.-ին։


== Կարիերան հավաքականում ==
Խաղացել է Պորտուգալիայի մինչև 16, 17, 18, 19 և 20 տարեկանների հավաքականներում։ Մինչև 17 և 19 տարեկանների հավաքականներում եղել է դրանց ավագը։
Մինչև 17 տարեկանների հավաքականի հետ մասնակցել է Լիխտենշտայնի Պատանիների Եվրո 2010 թ.-ին։ Այդ ժամանակ Պորտուգալիան խմբում զբաղեցրեց 3-րդ տեղը և դուրս չեկավ կիսաեզրափակիչ։
Մինչև 19 տարեկանների հավաքականի հետ մասնակցել է 2013 (3-4 տեղեր) և 2014 թվականների Եվրոպայի պատանեկան առաջնություններին (որպես թիմի ավագ, 2 տեղ)։ 2014 թ.-ին Ավստրիայի դեմ խաղում խփել է գոլ։
Համարվում է Լեհաստանի հավաքականի պոտենցիալ ֆուտբոլիստ, սակայն ինքը ֆուտբոլիստը գերադասում է Պորտուգալիայի հավաքականը։


== Ձեռքբերումներ ==
Պորտու В

 Սեգունդա Լիգայի արծաթե մեդալակիր՝ 2013-14Պորտուգալիայի հավաքական

 Եվրոպայի պատանեկան առաջնություն (Մ-19)՝ 2014
 Եվրոպայի պատանեկան առաջնություն (Մ-19)՝ 2013


== Ծանոթագրություններ ==


== Արտաքին հղումներ ==
23 potencjalnych reprezentantów Polski (լեհ.)
Portuguese talent could play for Poland Archived 2014-07-26 at the Wayback Machine. (անգլ.)
Tomas Podstawski, FC Porto (16 lat, P Ś) (լեհ.)
Պրոֆիլը transfermarkt.com կայքում(անգլ.)
Tomás Podstawski (անգլ.)
TOMÁS PODSTAWSKI (անգլ.)
Քահրամանմարաշի մարզ

Քահրամանմարաշի մարզ (թուրքերեն՝ Kahramanmaraş ili), նահանգ Թուրքիայի Հանրապետության Միջերկրածովյան տարածաշրջանում։


== Տես նաև ==
Թուրքիայի վարչական բաժանում
Միջերկրածովյան տարածաշրջան
Աստերոիդների ցանկ (31201-31300)

Աստերոիդների ցանկ (31101-31200)  • Աստերոիդների ցանկ  • Աստերոիդների ցանկ (31301-31400)
 Աստերոիդների ցանկ (31101-31200)  • Աստերոիդների ցանկ  • Աստերոիդների ցանկ (31301-31400)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Ուկրաիներենի այբուբեն

Ուկրաինական գիրը այբուբեն է, որ օգտագործվում է ուկրաիներենում, Ուկրաինայի պաշտոնական լեզուն է։ Այն կիրիլիցայի ազգային տարատեսակներից է։
Ուկրաիներենում ուկրաիներենի այբուբենը կոչվում է українська абетка (IPA: [ukrɑˈjinʲsʲkɑ ɑˈbɛtkɑ]; tr. Ukrayins’ka abetka), որ առաջացել է а և б տառերից` алфавіт, կամ հին ձևով` азбука` ակրոֆոնիկ վաղ կիրիլիցայի азъ և буки տառերից։
Ուկրաիներեն տեքստերը երբեմն ռոմանիզացված են` գրված լատինական այբուբենով կիրիլիցայով կարդալ չկարողացողների համար կամ տառադարձման համակարգով (անգլ.՝ transcription systems):


== Այբուբեն ==

А а Б б В в Г г Ґ ґ Д д Е е Є є Ж ж З з И и І і Ї ї Й й К к Л л М м Н н О о П п Р р С с Т т У у Ф ф Х х Ц ц Ч ч Ш ш Щ щ Ь ь Ю ю Я я
Ուկրաիներենի պաշտոնական ուղղագրության հրապարակումից (1990) առաջ այբուբենի դասավորությունը վերջանում էր հետևյալ կերպ` ю, я, ь:
Այբուբենը ներառում է 33 տառ, 38 հնչյուն և մեկ հավելյալ նշան` ապաթարց։ Ուկրաիներենի ուղղագրությունը հիմնված է ֆոնեմատիկ տրամաբանության վրա. յուրաքանչյուր տառի հիմնականում համապատասխանում է մեկ հնչույթ (ֆոնեմա)։ Կան նաև դեպքեր, երբ գործում են իմաստաբանական, պատմական կամ ձևաբանական կանոնները։
Այբուբենում կան 20 բաղաձայններ (б, г, ґ, д, ж, з, к, л, м, н, п, р, с, т, ф, х, ц, ч, ш, щ), 10 ձայնավորներ (а, е, є, и, і, ї, о, у, ю, я) և 2 կիսաձայներ (й/yot, և в): Փափկացնող նշանը` ь, հնչյունական արժեք չունի, սակայն հանդես է գալիս բաղաձայնը փափկացնելու համար։
Համեմատած կիրիլիցայի մյուս այբուբենների հետ` ժամանակակից ուկրաիներեն այբուբենը ավելի շատ նման է Արևելյան Եվրոպայի մյուս լեզուներին` բելառուսերենին, ռուսերենին և ռուսիներենին։ Այն պահպանել է երկու վաղ կիրիլիցայի տառեր` ի (i) և կոշտ ի (и): Կան նաև յուրահատուկ տառեր.

Ґ, օգտագործվում է քիչ տարածված հնչուն ետնալեզվային գ բաղաձայնը գրելու համար,
Ï, օգտագործվում է յի երկհնչյունը գրելու համար։Ապաթարցն օգտագործվում է նաև բելառուսերենում, իսկ ռուսերենում դրա փոխարեն օգտագործվում է կոշտ նշանը (ъ): Օրինակ` ուկրաիներենում օբյեկտ բառը գրվում է об'єкт, բելառուսերենում` аб'ект, իսկ ռուսերենում` объект:


== Տառաձևեր և տպագիր ==
Ինչպես սլավոնական մյուս այբուբեններում, ձեռագիր տառերը տարբերվում են տպատառերից` հատկապես г, д, и, й, т տառերը։

Տպատառում փոքրատառերը նման են մեծատառերին։


== Համակարգչում ==


== Ծանոթագրություններ ==
Սյուլլուստե

Սյուլլուստե (էստ․՝ Sülluste), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վարազդատ Գևորգյան

Վարազդատ Գեղամի Գևորգյան (1920, Սարուխան, Նոր Բայազետի գավառ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Վարազդատ Գևորգյանը ծնվել է 1920 թվականին, Կամոյի շրջանի Սարուխան գյուղում։ 16 տարեկանում ավարտելով միջնակարգ դպրոցը, ընտրել է մանկավարժի աշխատանքային ուղին։ 1936-1938 թվականներին աշխատել է իր ծննդավայրի՝ Սարուխան գյուղի միջնակարգ դպրոցում։ 1938 թվականին ընդունվել է Երևանի պետական մանկավարժական ինստիտուտի լեզվագրական ֆակուլտետը։
Ուսումնառությունը կիսատ թողած՝ 1941 թվականի օգոստոսին մեկնել է մասնակցելու Գերմանա-խորհրդային պատերազմին։ Սովորել է Թելավի հետևակային ուսումնարանում, որն ավարտելուց հետո, լեյտենանտի կոչումով, նշանակվել է 89-րդ հայկական հրաձգային դիվիզիայի 390-րդ գնդում, դասակի հրամանատար։ 1942 թվականի օգոստոսին դիվիզիայի կազմում մեկնել է ռազմաճակատ։ 1943 թվականի հունվարին նշանակվել է վաշտի հրամանատար, փետրվարի 10-ին, թշնամու դեմ մղված մարտերից մեկում, Հյուսիսային Կովկասում, Նովո Ջերելովկա ստանիցայի մոտ, ծանր վիրավորվել է և տեղափոխվել դաշտային հոսպիտալ, այնուհետև բուժվելը շարունակել է Տաշքենդում, որտեղից էլ վերադարձել է տուն։ Գևորգյանը պարգևատրվել է «Արիության համար», «Մարտական ծառայությունների համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» և այլ մեդալներով։
1943 թվականից Գևորգյանն աշխատել է Կամոյի շրջանի դպրոցներում որպես տնօրեն, ուսմասվար։ 1947 թվականին էքստեռն կարգով ավարտել է Երևանի մանկավարժական ինստիտուտը, աշխատանքի անցել Սարուխանի միջնակարգ դպրոցում։


== Պարգևներ ==
«Արիության համար» մեդալ
«Մարտական ծառայությունների համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ


== Ծանոթագրություններ ==
Արմեն Պետրոսյան (Մենչ)

Արմեն Պետրոսյան (առավել հայտնի է Մենչ անունով, սեպտեմբերի 26, 1975(1975-09-26), Երևան, Հայկական ԽՍՀ, ԽՍՀՄ),  հայ դերասան, պրոդյուսեր և հաղորդավար։


== Կենսագրություն ==
Արմեն Պետրոսյանը ծնվել է 1975 թվականի սեպտեմբերի 26-ին Երևանում։ Մինչ 9-րդ դասարանը սովորել է Անտոն Չեխովի անվան թիվ 55 դպրոցում,1992 թվականին ավարտել է Րաֆֆու անվան թիվ 36 դպրոցը։ 1998 թվականին ավարտել է Հայաստանի պետական տնտեսագիտական համալսարանը։ Հայտնի է «Ֆուլ Հաուս» սիթքոմից, որտեղ նկարահանվել է Սերգեյի դերում։ Նրա հաղորդումներից հայտնի են «Բլեֆը», «7,5»-ը, «Երեկոյան կոկտեյլը», «Սուպեր դուետը» (2007-2014)։ Նա նաև «Ֆուլ Հաուս» սիթքոմի պրոդույսերն է։ «Yere1» հաղորդման ընթացքում Պետրոսյանը արձակեց «Ես մենակ եմ, տխուր եմ» հումորային երգը։


== Կարիերա ==
1994-2000թթ. — ՈւՀԱ-ի «Նոր հայեր» թիմի հիմնադիրներից մեկը (1994թ. Հայաստանի չեմպիոն,1997թ. Բարձրագույն լիգայի հաղթող, 1998թ.Ամառային Սուպերգավաթի չեմպիոն)
2002-2005թթ. — Հայ TV հեռուստաընկերության գլխավոր պրոդյուսեր 
2003-2005թթ. — «Երեկոյան կոկտեյլ» հաղորդման հեղինակ և հաղորդավար
2005-2008թթ. — «Բլեֆ» հաղորդաշարի համահեղինակ և հաղորդավար 
2006թ. —  «Սուպեր դուետ» երաժշտական նախագծի պրոդյուսեր
2007-2009թթ. — «7,5» հումորային ներկայացման հիմնադիր և դերասան
2009թ.— Ֆորտ Բոյար միջազգային հեռուստախաղի մասնակից
2009-2014թթ. — «Yere1» սիթքոմի դերասան և պրոդյուսեր
2012թ.— «Եռաչափ սեր» երիտասարդական հումորային հեռուստասերիալի պրոդյուսեր
2013թ.— Արմենիա հեռուստաընկերության «Տնից-տուն» հաղորդաշարի պրոդյուսեր
2014-2015թթ. — «Արի պայմանավորվենք» հումորային հաղորդման հաղորդավար և պրոդյուսեր
2014թ. —  «Aльпинисты» ֆիլմի դերասան
2014-2019թթ. — «Ֆուլ Հաուս» սիթքոմի պրոդյուսեր և դերասան
2015-2018թթ. — Արմենիա հեռուստաընկերության ամանորյա ծրագրերի պրոդյուսեր
2016-2017թթ. — Արմենիա հեռուստաընկերության ժամանցային ծրագրերի պրոդյուսեր
2016-2019թթ. — «Ռադիո Ջան»-ի տնօրեն
2017-2018թթ. — «Դեպի երազանք» և «Դեպի երազանք 2» հեռուստանովելի պրոդյուսեր
2018թ.— «Մենչ Challenge» հեռուստահաղորդման հաղորդավար և պրոդյուսեր
2019թ. — «Ֆուլ Yere1» նախագծի դերասան և պրոդյուսեր
2020թ.— «Հարս չկա» սիթքոմի պրոդյուսեր
2021թ. — «Չամադան» ներկայացման դերասան
2022թ. — «Սիրո հասակ» սիթքոմի պրոդյուսեր


=== Երաժշտական պրոդյուսեր ===
2015-2019թթ. — Միհրան Ծառուկյան
2015-2019թթ. — Արփի Գաբրիելյան
2017-2019թթ. — Քրիստինա Եղոյան
2017թ. մինչ այսօր — Գոռ Հակոբյան
2019թ. մինչ այսօր — Աղաս Մանուկյան


== Ֆիլմագրություն ==


== Անձնական կյանք ==
Ամուսնացել է 2002 թվականին՝ Քրիստինա Սմսարյանի հետ։ Նրանք ունեն 3 երեխա, ավագ դուստրը՝ Էլինան ծնվել է 2003 թվականին, իսկ երկվորյակներ՝ Աշոտն ու Մարիան 2008 թվականին։ 
Քրիստինա Սմսարյանը մինչ ամուսնանալը եղել է մոդել։


== Ծանոթագրություններ ==


== Արտաքին հղումներ ==
Armen Petrosyan Internet Movie Database կայքում
«Մենակ եմ, տխուր եմ»
Պաշտոնական էջը Ինստագրամ 
Պաշտոնական էջը Ֆեյսբուք
Անձնական էջը Ֆեյսբուք
Ջոնաթան (կրիա)

Ջոնաթան (անգլ.՝ Jonathan, ծնվել է 1832 թվականին), Ալբարական կրիաների տեսակի արու ներկայացուցիչ(Aldabrachelys gigantea hololissa), որը ապրում է Մեծ Բրիտանիայի տիրապետության տակ գտնվող Սուրբ Հեղինեի կղզում՝ Ատլանտյան օվկիանոսում։ Կրիան ապրում է Պլանտացիայի տանը (անգլ.՝ Plantation House), որն համարվում է կառավարչի պաշտոնական ոստանը, և կրիայի տերը համարվում է կղզու կառավարությունը։ Կրիայի կյանքի ընթացքում կղզում փոխվել են շուրջ 28 կառավարիչներ։
1882 թվականին Սեյշելյան կղզիներից Սուրբ Հեղինեի կղզի բերվեցին չորս կրիաներ։ Բոլոր կենդանիները արդեն 50-ից ավել տարեկան էին։ 1930 թվականին պարոն Սփենսեր Դեվիս (անգլ.՝ Spencer Davis)՝ Սուրբ Հեղինեի կղզու կառավարիչը, չորս կրիաներից մեկին անվանակոչեց Ջոնաթան։
2008 թվականի դեկտեմբերի 5-ին «Դեյլի մեյլ» ամսագրում հրապարակվել է մի հոդված ըստ որի կրիան 176 տարեկան է։ Հոդվածում նաև տեղեկայված էր կրիայի հին լուսանկարներից, որը արվել էր անգլո-բուրական երկրորդ պատերազմի ժամանակ։ Հոդվածում սխալմամբ նշված է եղել, որ կրիան պատկանում է Testudinipae cytodira տեսակին։
Ըստ կրիային հետևող, անասնապահ Ջոնաթան Հոլինսի վերոհիշյալ լուսանկարը արվել է 1886 թվականից ոչ ուշ, իսկ նկարում պատկերված են տեղի բնակիչները։ Լուսանկարում կրիան, խեցու չափսերից ենթադրելով, 50 տարեկանից ավել է, հետևաբար, Ջոնաթանը ծնվել է 1836 թվականից ոչ ուշ։ Այս պատճառով Ջոնաթանը համարվում է աշխարհի ամենահին հայտնի կրիաներից։
BBC Radio-ն պատմել է Ջոնաթանի մասին իր «Մեր իսկ թղթակցի կողմից» (անգլ.՝ From Our Own Correspondent) նախագծի շրջանակներում այն բանից հետո, երբ Սալի Քեթյլը՝ օվկիանոսային թիավարը, այցելեց Սուրբ Հեղինայի կղզի։
Ջոնաթանը պատկերված է Սուրբ Հեղինեյի կղզու 5 փենիանոց մետաղադրամի հակառակ կողմին։ 2010-2016 թվականներին կրիային հետևում էր անասնապահ Ջոնաթան Հոլինսը(անգլ.՝ Jonathan Hollins)։


== Ծանոթագրություններ ==
Իգուատեմի (Մատու Գրոսու դու Սուլ)

Իգուատեմի (պորտ.՝  Iguatemi), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 16.176 մարդ՝ 2020 թվականի տվյալներով։ Գրավում է 2 946,677 կմ2 տարածք։ Բնակչության խտությունը կազմում է՝ 5,3 մարդ/կմ2։


== Պատմություն ==
Քաղաքը հիմնադրվել է 1965 թվականի մայիսի 8-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 122.901.031,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 8.404,06ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,731 (տվյալները ՄԱԿ-ի զարգացման ծրագրի)։


== Ծանոթագրություններ ==
Կույանտաևո

Կույանտաևո (ռուս.՝ Куянтаево, բաշկիրերեն՝ Ҡуянтау), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 1166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուդնյա (գյուղ, Վելիժսկի շրջան)

Անվան այլ կիրառումների համար տե՛ս՝ ՌուդնյաՌուդնյա (ռուս.՝ Рудня), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուիս Ալբերտո Ռիարտ

Լուիս Ալբերտո Ռիարտ Վերա ի Արագոն (իսպ.՝ Luis Alberto Riart Vera y Aragon), (հունիսի 21, 1880, Էսկինա, Արգենտինա - հոկտեմբերի 1, 1953, Ասունսյոն, Պարագվայ), իրավաբան, պարագվայական քաղաքական գործիչ, նախագահ 1924 թ. մարտի 17-ից օգոստոսի 16-ը։ Փոխարինել է Էլիջիո Այալային, որը նշանակվել է փոխնախագահ։
Սերիյի (այլ կիրառումներ)

Սերիյի, կարող է վերաբերել՝

Սերիյի - համայնք Ֆրանսիայում, որը գտնվում է Օվերն մարզի Ալյեի գավառում
Սերիյի - կանտոն Ֆրանսիայում
Վիս (այլ կիրառումներ)

Վիս, կարող է վերաբերել՝

Վիս - գետ Ռուսաստանում, Իոսերի վտակը
Վիս - գյուղ Ուկրաինայի Կիրովոգրադի մարզի Մալովիսկայի շրջանում
Շտադլաուրինգեն

Շթաթլաուրինգեն (գերմ.՝ Stadtlauringen), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4230 մարդ։ Զբաղեցնում է՝ 63,62 կմ² տարածք։ Պաշտոնական կոդ 09 6 78 181։


== Ծանոթագրություններ ==


== Արտաքին հղումներ ==
Պաշտոնական կայք
Խորվաթական ժանյակ

Խորվաթական ժանեկագործություն, ժանյակ գործելու ավանդույթ Խորվաթիայում, որ ձևավորվել է Վերածննդի դարաշրջանից Միջերկրածովյան շրջանում և մայրցամաքային Եվրոպայում։ Ներկայումս խորվաթական ժանյակներն աչքի են ընկնում անկրկնելի զարդանախշերով ու պատկերներով։ 2009 թվականին ՅՈւՆԵՍԿՕ-ն Խորվաթիայի ժանեկագործությունն ընդգրկել է մարդկության ոչ նյութական մշակութային ժառանգության ցանկում։
Ներկայումս Խորվաթիայում կան ժանեկագործության մի քանի կենտրոններ, որոնք պահպանում են ժանակ հյուսելու ավանդույթները։ Դրանք են Ադրիատիկ ծովի Պագ և Խվար կղզիները, երկրի հյուսիսում գտնվող Լեպոգլավա քաղաքը և Մեջիմուրսկա ժուպանիայի Սուրբ Մարիամ գյուղը։


== Ժանյակների տեսակներ ==


=== Պագ։ Ասեղային ժանյակ ===
Պագ կղզու ասեղային ժանյակները հիշեցնում են սարդոստայն՝ երկրաչափական բազմաթիվ մոտիվներով։ Պատրաստի արտադրանքը չափազանց ամուր է և ի տարբերություն խորվաթական այլ ժանյակների՝ կարելի է լվանալ։
Ժանյակ գործելու ավանդույթը նախկինի պես պահպանվում է Պագ կղզում, այնտեղ բացվել է ժանեկագործության դպրոց։


=== Լեպոգլավա։ Բակլայահատ ժանյակ ===

Լեպոգլավա քաղաքում պահպանվում է բակլայահատ ժանկյակների ավանդույթը։ Դրանք պատրաստվում են երկրաչափական, ծաղկային մոտիվներով ու նախշերով, ինչպես նաև կենդանիների պատկերներով։ Օգտագործվում են վուշի կամ բամբակաթղթային սպիտակ թելեր։ Ժանյակները կարող են լինել տարբեր ձևերի ու չափերի։
Լեպոգլավայում ժանեկագործությունը լայն տարածում է գտել 19-րդ դարի վերջին՝ իր «ոսկեդարին» հասնելով միջպատերազմյան ժամանակաշրջանում։ Այս ընթացքում ժանյակները հաղթել են միջազգային բազմաթիվ ցուցահանդեսերում ու մրցույթներում։ 1937 թվականին Փարիզում նրանք նվաճել են ոսկե մեդալ, իսկ երկու տարի անց Բեռլինում՝ բրոնզե մեդալ։
Ամեն տարի՝ սեպտեմբերին, Լեպոգլավայում անկացվում է ժանյակների միջազգային փառատոն։


=== Խվար։ Ժանյակներ ագավայից ===
Խվար կղզու ժանյակներն ինքնատիպ են այն բանի պատճառով, որ դրանց թելը ստանում են ագավայից (ալոե), որն աճում է կղզում։ Ագավայի տերևները հավաքում են տարվա որոշակի ժամանակահատվածում, ապա վերամշակում են սպիտակ բարակ թելի ստացման հատուկ տեխնոլոգիայով։
Միայն Խվար քաղաքի Բենեդիկտյան մենաստանի միանձնուհիներն են ժանյակներ գործում այդ թելերից, որոնք այդպես էլ կոչվում են՝ ալոեից ժանյակներ։


== Ծանոթագրություններ ==
Ամարո (կոմունա)

Ամարո (իտալերեն՝ Amaro), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչության թվաքանակը՝ 296 մարդ՝ ըստ 2008 թվականի մարդահամարի տվյալների, բնակչության խտությունը՝ 24 մարդ/կմ²։ Զբաղեցնում է 33 կմ² տարածք։ Փոստային ինդեքս՝ 33020։ Հեռախոսային կոդ՝ 0433։
Կոմունայի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0433 94056
Էլեկտրոնային փոստ՝ sindaco@com-amaro.regione.fvg.it


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ժողովածու (741)

Ժողովածու (741), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 741 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 14.6×10 չափս։ Ձեռագիրը կազմված է 248 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։


== Բովանդակություն ==
Ճառք, Քարոզք (Ոսկեբերան, Կիր. Երզնկացի, Գրիգոր վրդ., Գր. Տաթևացի)։
Եփրեմի Վասն խոստովանեութեան։
Պատմութիւն երից մանկանցն։
Պատմութիւն Թալիլեայ բժշկին։
Վարք Քսէնոփոնայ։
Ողբ վասն մեռելոց։
Ներսիսի Կանոն վասն քահանայից։


== Ծանոթագրություններ ==
(7174) Սեմոյս

(7174) Սեմոյս (անգլ.՝ Semois), աստերոիդ աստերոիդների գոտու արտաքին մասում։ Հայտնաբերվել է 1988 թվականի սեպտեմբերի 18-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,981345 ա. մ., առավելագույնը մոտենում է 3,2554 ա. մ. հեռավորության վրա և հեռանում 4,7073 ա. մ.։ Արեգակի շուրջ մեկ ամբողջական պտույտ է կատարում 2901,64 երկրային օրվա ընթացքում, իր ուղեծրով շարժվելով միջինում 0,124068 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7174) Սեմոյս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի գրադարաններ

Հայաստանի գրադարանները բազմադարյան պատմություն ունեն։ Միջնադարյան աղբյուրներում նրանք կոչվել են գրատուն, գրանոց, արկեղք գրոց, գանձատուն, մատենադարան, դիվան, երբեմն էլ՝ նշխարանոց, նշխարախուց։ Եղել են վանքերին կից, երբեմն ունեցել են առանձին շինություն (Հաղպատ, Արգինա են)։ Տարածված են եղել վանքերին մոտակա քարայրային գրապահոցները, որտեղ տեղավորվում էր հաճախ մեծ քանակությամբ գրականություն։ Որոշ գրատներում գրադարակների դեր են կատարել որմնախորշերը։ 10-րդ դարում հիմնված Սանահինի և Հաղպատի վանքերը 13-րդ դարում արդեն ճանաչված էին իրենց հարուստ գրադարաններով։ Հայ գրքի կարևոր կենտրոններից է եղել նաև Տաթևի վանքի (9-րդ դարում) գրադարանները։ Հայտնի են Արգինայի և Հռոմկլայի կաթողիկոսական (10-րդ դարում) և Անիի արքայական (11-րդ դարում) գրադարանները։ Հիշատակություններ կան Կարսի արքայական, Հոռոմոս վանքի գրադարանի մասին։
Երևանի Մեսրոպ Մաշտոցի անվան Մատենադարանի հիմքը կազմող Էջմիածնի ձեռագրատունը հիմնվել է 5-րդ դարում և ընդմիջումներով իր գոյությունը շարունակել ողջ միջնադարում։ Նշանավոր են եղել նաև Գետիկի վանքի, Գլաձորի, Գեղարդի, Հովհաննավանքի, Սաղմոսավանքի գրադարանները։ Գրադարաններ են եղել Արճեշի Մեծոփա վանքում, Արցախում, Կիլիկիայում (Սկևռա, Գրազարկ), Երզնկայում, Վասպուրականում (Վարագա և Նարեկա վանքեր) ևն։ Հարուստ են եղել Կաֆայի (1366 թվականից), Նոր Ջուղայի (17-րդ դար), Լիմ անապատի, Ամրդոլու վանքի գրադարանները։ Մեզ են հասել Սաղմոսավանքի (կազմված 15-րդ դար) և Ամրդոլու վանքի (կազմված 17-րդ դար) գրացուցակները։ Նախասովետական Հայաստանում աչքի էին ընկնում Երևանի արական և Հռիփսիմյան իգական գիմնազիաների, Երևանի թեմական հոգևոր դպրոցի գրադարանը։
1902 թվականին Երևանում բացվել է հասարակական գրադարան ընթերցարան, հետագայում ստեղծվել են մասնավոր գրադարաններ, որոնցից կարևոր էր Ավետիսյանի գրադարան ընթերցարանը։ 1913 թվականին Հայաստանում կար 13 գրադարան՝ 9000 կտոր գրքով։ Հայաստանում սովետական կարգերի հաստատումից հետո բուռն զարգացում է ապրում գրադարանային գործը, քաղաքներում և գավառներում կազմավորվում են նոր գրադարաններ, խրճիթընթերցարաններ։ 1921 թվականին հիմնվեց հայկական ՍՍՏ Ալ․ Մյասնիկյանի անվան Հանրապետական գրադարանը Երևանում (պաշտոնական բացումը՝ 1922 թվականին)։ 1921 թվականին կազմակերպվեց համալսարանի գրադարանը՝ Երևանի նախկին ուսուցչական սեմինարիայի ֆոնդերի հիման վրա։ 1925 թվականին Հայաստանում կար 500 գրադարան։
1923 թվականից գործում է Խնկո Ապոր անվան հանրապետական մանկական գրադարանը, որը կոորդինացնում է բոլոր մանկական գրադարանների աշխատանքները։ 1935 թվականին հիմնվեց Երևանի քաղաքային գրադարանը։ Հայկական ՍՍՏ ԳԱ կենտրոնական գրադարանը հիմնադրվել է 1935 թվականին։ 1946 թվականին Հայաստանում կար 1125 գրադարան՝ 909 հազար գրքային ֆոնդով, այդ թվում քաղաքային վայրերում՝ 124, գյուղական վայրերում՝ 784 գրադարան։ Ստեղծվեց մասսայական, հանրապետական, գիտական, տեխնիկական, մանկական, արհմիութենական, դպրոցական գրադարանների հարուստ ցանց՝ միլիոնավոր գրքերի ֆոնդերով։ 1975 թվականին SUUS-ում կար բոլոր տեսակի մոտ 3300 գրադարան (47600000 միավոր ֆոնդով), այդ թվում մասսայական՝ 1305, դպրոցական՝ 1442, տեխնիկական՝ 539։ Սփյուռքում գործում են հարյուրավոր հայկական գրադարաններ, որոնցից նշանավոր են Երուսաղեմի ձեռագրատունը, Վենետիկի և Վիեննայի Մխիթարյան մատենադարանները։


== Արտաքին հղումներ ==
Գյուղական գրադարաններ
Էլեկտրոնային գրադարան
Հայաստանի գրադարաններ
Քվեմո Ժոշխա

Քվեմո Ժոշխա (վրաց.՝ ქვემო ჟოშხა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 600 մետր բարձրության վրա։ Շրջկենտրոն Ամբրոլաուրից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 129 մարդ։


== Ծանոթագրություններ ==
(5609) Ստրոնկոն

(5609) Ստրոնկոն (անգլ.՝ Stroncone), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 22-ին Անտոնիո Վանյոցիի կողմից Ստրոնկոնեյում։
Միջին հեռավորությունը Արեգակից կազմում է 3,101093 ա. մ., առավելագույնը մոտենում է 2,6493 ա. մ. հեռավորության վրա և հեռանում 3,5529 ա. մ.։ Արեգակի շուրջ մեկ ամբողջական պտույտ է կատարում 1994,67 երկրային օրվա ընթացքում, իր ուղեծրով շարժվելով միջինում 0,180481 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5609) Ստրոնկոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4039) Սուսեկի

(4039) Սուսեկի (անգլ.՝ Souseki), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 17-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,417296 ա. մ., առավելագույնը մոտենում է 2,2695 ա. մ. հեռավորության վրա և հեռանում 2,5651 ա. մ.։ Արեգակի շուրջ մեկ ամբողջական պտույտ է կատարում 1372,76 երկրային օրվա ընթացքում, իր ուղեծրով շարժվելով միջինում 0,262246 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4039) Սուսեկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էրգիլեդ

Էրգիլեդ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սկանդինավյան (Ֆաբերժեի ձու)

«Սկանդինավյան» (ռուս.՝ Скандинавское), ոսկերչական զատկական ձու, որը պատրաստվել է Կարլ Ֆաբերժեի ընկերությունում 1899 թվականից 1903 թվականներն ընկած ժամանակահատվածում։ Պատվիրատուի և առաջին սեփականատիրոջ մասին պատմությունը ցայսօր լռում է։
Այսօր «Սկանդինավյան» ոսկերչական ձուն ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան) և պատկանում է Վիկտոր Վեկսելբերգի ֆոնդին։


== Նկարագիր ==
«Սկանդինավյան» ոսկերչական ձուն պատրաստված է կարմիր և կանաչ ոսկուց։ Ներսից զամշապատ է։ Արտաքինից պատված է թափանցիկ մորեգույն-կարմիր էմալով։ Օգտագործված է նաև թափանցիկ  սպիտակ, փայլատ և դեղին էմալ։ Դեղնուցի մեջ պահվում է ձվի մյուս անակնկալը։
Փաստացիորեն պատրաստված է առաջին կայսերական ձվի՝ «Հավիկի» (1885) տեսքով։ Ֆաբերժեն պատրաստել է նաև նմանատիպ այլ ձվեր՝ «Լազուրիտե» (1886) և «Կելխի հավիկ» (1898), բայց ի տարբերություն դրանց, «Սկանդինավյան» ձուն զարդարված է ոչ թե մարգարիտներով, այլ ադամանդներով։


== Անակնկալ ==
«Սկանդինավյան» ոսկերչական ձվի անակնկալը դեղնուցում պահվող հավիկի ոսկե մանրակերտն է։ Այն էմալապատ է, իսկ աչքերը ադամանդներից են։


== Պատմություն ==
«Սկանդինավյան» ոսկերչական ձուն պատրաստվել է Սանկտ Պետերբուրգում։ Վարպետ-ոսկերիչը Միխայիլ Պերխինն է։ Առաջին պատվիրատուի ու գնորդի մասին ոչ մի վկայություն չի պահպանվել։
Ձուն հայտնաբերվել է 1980 թվականին Օսլոյի բանկերից մեկի չհրկիզվող պահարանում՝ Մարիա Քվիսլինգի զարդերի մեջ։
Հետագայում այն գնում է Վիկտոր Վեկսելբերգը և վերադարձնում հայրենիք՝ Ռուսաստան։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
«Սկանդինավյան» ոսկերչական ձու
Ձվի անակնկալ
(7945) Կրեյսաու

(7945) Կրեյսաու (անգլ.՝ Kreisau), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Ֆրեյմուտ Բորնգենի և Լուց Շմադելի կողմից Տաուտենբուրգում։
Միջին հեռավորությունը Արեգակից կազմում է 2,175579 ա. մ., առավելագույնը մոտենում է 1,9089 ա. մ. հեռավորության վրա և հեռանում 2,4423 ա. մ.։ Արեգակի շուրջ մեկ ամբողջական պտույտ է կատարում 1172,09 երկրային օրվա ընթացքում, իր ուղեծրով շարժվելով միջինում 0,307144 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7945) Կրեյսաու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոս Սեռալբոս

Լոս Սեռալբոս (իսպ․՝ Los Cerralbos), մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա կազմի մեջ։ Մունիցիպալիտետը գտնվում է Տոռռիխոս շրջանի կազմում։ Տարածքը զբաղեցնում է 40 կմ²։ Բնակչությունը 488 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 61 կմ։
Քաղաքի հովանավորն է համարվում Սուրբ Էստեբան Պրոտոմարտիրը։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք